**ԱՄՓՈՓԱԹԵՐԹ**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՆՈՐ ՕՐԵՆՍԳՐՔԻ ՆԱԽԱԳԾԻ (այսուհետ՝ նախագիծ) ՎԵՐԱԲԵՐՅԱԼ ԱՌԱՋԱՐԿՈՒԹՅՈՒՆՆԵՐԻ ԵՎ ԴԻՏՈՂՈՒԹՅՈՒՆՆԵՐԻ**

|  |  |  |  |
| --- | --- | --- | --- |
| **ՀՀ կառավարությանն առընթեր ՀՀ ոստիկանություն****2017 թվականի դեկտեմբերի 14-ի թիվ****01.6/5755-17** **գրություն** | Օրենսգրքի նախագծի 105-րդ հոդվածն առաջարկվում է 3-րդ մասից հետո լրացնել հետևյալ բովանդակությամբ նոր մասով.«Տեսանկարահանող կամ լուսանկարահանող սարքերով հայտնաբերված վարչական իրավախախտումների վերաբերյալ Ճանապարհային ոստիկանության կողմից կայացված որոշումները կարող են դատական կարգով բողոքարկվել միայն վարչական կարգով ներկայացված բողոքի բավարարումը մերժելուց հետո:»: | Ընդունվել է: | Կատարվել է փոփոխություն` այլ խմբագրությամբ: |
|  |  Առաջարկվում է բոլոր այն դեպքերում, երբ տեխնիկական միջոցով հայտնաբերված իրավախախտման սուբյեկտը ոչ թե տրանսպորտային միջոցի սեփականատերն է, այլ ուրիշը, ապա կայացված վարչական ակտը բեկանել և իրական իրավախախտի նկատմամբ վարչական ակտ կայացնել բացառապես վարչական բողոքարկման վարույթի շրջանակում՝ բացառելով դատական կարգով իրական իրավախախտին պարզելու գործընթացը: Եթե իրավախախտումն իրականում կատարել է այլ անձ, ապա նշանակում է, որ Ճանապարհային ոստիկանության կողմից իրականացվող վարչական վարույթի լրիվությունը պետք է ապահովի ոչ թե դատարանը, ինչպես ներկայումս, այլ՝ վարչական վարույթ իրականացնող մարմինը: Այլ կերպ ասած, այլ անձի կողմից խախտումը կատարված լինելու հանգամանքը պետք է ապացուցվի վարչական վարույթն իրականացնող մարմնի առջև: Հակառակ պարագայում ստացվում է, որ վարչական մարմնի գործառույթն իր վրա է վերցնում վարչական դատարանը:Ձևավորված դատական պրակտիկայի համաձայն՝ եթե իրական իրավախախտը պարզվում է գործի դատաքննության ժամանակ, ապա կայացված վարչական ակտը ճանաչվում է անվավեր: Դրանից հետո, հիմք ընդունելով դատարանի վճռում իրական իրավախախտի վերաբերյալ նշված տվյալները, ՃՈ-ն վերջինիս նկատմամբ կայացնում է նոր վարչական ակտ: Դատարանի որոշմամբ հին վարչական ակտը անվավեր ճանաչելու պարագայում ՃՈ-ից գանձվում են փաստաբանական ծախսեր, և սա այն դեպքում, երբ տրանսպորտային միջոցի սեփականատիրոջ նկատմամբ վարչական ակտը կայացված է լինում օրինական հիմքերով: Առաջարկությունն ընդունելու դեպքում պետության ֆինանսական միջոցները անհարկի չեն ծախսվի, իսկ գործն էլ ըստ էության և օբյեկտիվ կքննվի սեղմ ժամկետներում: Իհարկե, նման դեպքերում վարչական պատասխանատվության ենթարկելու վաղեմության ժամկետները պետք է կասեցվեն: Կասեցման անհրաժեշտությունը ներկա պահին էլ արդիական է, քանի որ գործով դատաքննությունը տևում է ամիսներ, իսկ վաղեմության ժամկետը ՎԻՎ օրենսգրքի 37-րդ հոդվածի համաձայն 2 ամիս է:Ելնելով վերոգրյալից՝ առաջարկում ենք օրինագծի 138-րդ հոդվածի 7-րդ, 8-րդ և 9-րդ մասերից հանել «(հայցադիմում)» բառը: | Չի ընդունվել: | Առաջարկը չի բխում դատական պաշտպանության իրավունքի, ինչպես նաև վարչական վարույթի հիմնարար սկզբունքներից: |
|  | Միաժամանակ, առաջարկվում է նախագծի 52-րդ հոդվածի 9-րդ մասը լրացնել հետևյալ բովանդակությամբ նոր 4-րդ կետով.«4) եթե ճանապարհային երթևեկության անվտանգության ապահովման ոլորտում կատարված վարչական իրավախախտումները հայտնաբերվել են տեսանկարահանող կամ լուսանկարահանող սարքերով` մեկ տարի ժամկետով:»: | Չի ընդունվել: | Պայմանավորված նախորդ առաջարկը չընդունելու հետ: |
| **ՀՀ կառավարությանն առընթեր ՀՀ ոստիկանություն****2017 թվականի հոկտեմբերի 27-ի թիվ****01.6/3409-17 գրություն** | 1. 424-րդ հոդվածի 1-ին մասի *(Տրանսպորտային միջոցների վրա ստանդարտին չհամապատասխանող լուսային կամ ձայնային ազդանշաններ արձակելու սարքավորումներ տեղադրելը կամ շարժման ընթացքում դրանք օգտագործելը)* սանկցիայում «տասը հազար դրամի չափով» բառերը փոխարինել «քսան հազար դրամի չափով» բառերով: Բացի այդ, առաջարկվում է նույն հոդվածը լրացնել նոր մասով, որով պատասխանատվություն կսահմանվի 424-րդ հոդվածի 1-ին մասով նախատեսված իրավախախտումը վարչական տույժ նշանակելու օրվանից հետո՝ ***մեկ տարվա ընթացքում կրկին կատարելու համար՝*** առաջացնելով տուգանք` հիսուն հազար դրամի չափով` վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ: | Ընդունվել է: | Կատարվել է համապատասխան փոփոխություն: |
|  | 2. Նախագծի 430-րդ հոդվածի 23-րդ մասի (*վարորդների կողմից ձայնային ազդանշանի կիրառման սահմանված կանոնները խախտելը*) սանկցիայում «երեք հազար դրամի չափով» բառերը առաջարկվում է փոխարինել «տասը հազար դրամի չափով» բառերով: Միաժամանակ, առաջարկվում է առանձին պատասխանատվություն նախատեսել նույն արարքը՝ ***գիշերային ժամերին*** (23.00-07.00) կատարելու համար՝ սահմանելով տուգանք քսան հազար դրամ չափով: | Ընդունվել է մասնակի: | 23-րդ մասում սանկցիան փոխվել է:Ինչ վրաբերում է առանձին զանցակազմ նախատեսելուն, ապա առաջարկը չի ընդունվել, քանի որ այն ներառվում է լռությունը խախտելու զանցակազմի մեջ: |
| **ՀՀ կառավարությանն առընթեր քաղաքացիական ավիացիայի գլխավոր վարչություն** | Քաղաքացիական ավիացիայի միջազգային կազմակերպությունը (ԻԿԱՕ) 2018 թվականի փետրվարի 13-ի թիվ AS8/5-18/17 գրությամբ տեղեկացրել է անդամ պետություններին թռիչքի ընթացքում օդանավերի ուղղությամբ լազերային սարքերի կիրառմամբ ճառագայթում արձակելու դեպքերը կանխելու նպատակով իրավական դրույթներ ընդունելու անհրաժեշտության մասին: առաջարկում ենք Նախագիծը 444-րդ հոդվածից հետո լրացնել նոր հոդվածով`«**444.1.** **Օդանավի ուղղությամբ լազերային ճառագայթում արձակելը**Օդանավի ուղղությամբ լազերային սարքի միջոցով կամ ցանկացած այլ ճառագայթում արձակելը թռիչքի նպատակով օդանավի շարժման պահից մինչև թռիչքն ավարտելուց դրա լրիվ կանգառման պահը՝առաջացնում է տուգանք՝ հարյուր հազար դրամի չափով:»: | Ընդունվել է: | Նախագծում կատարվել է համապատասխան փոփոխություն: |
| **ՀՀ կառավարությանն առընթեր պետական եկամուտների կոմիտե****2017 թվականի մայիսի 4-ի թիվ 01/3-4/15189-17 գրություն** | Նախագծում տեղ են գտել նաև հարկային և մաքսային ոլորտում իրավա­խախ­տում­ների համար պատասխանատվություն սահմանող դրույթներ: Մասնավորապես, հար­կային ոլորտում իրավախախտումներին վերաբերող պատասխանատվության միջոց­ները նախատեսված են Նախագծի 339-րդ, 350-357-րդ հոդվածներով, որոնց մասով արդեն իսկ համապատասխան կարգավորումներ տրված են 2016 թվականի հոկտեմբերի 4-ին ՀՀ Ազգային ժողովի կողմից ընդունված՝ Հայաստանի Հանրապե­տու­թյան հարկային օրենսգրքով:Հաշվի առնելով վերոնշյալը, ինչպես նաև այն, որ ՀՀ հարկային օրենսգիրքը մշակվել և ընդունվել է որպես հարկային հարաբերությունները կարգավորող համալիր իրա­վական ակտ (որով կարգավորվում են հարկ վճարողների հաշվառման, սպասարկ­ման, հարկերի ու վճարների, դրանց դրույքաչափերի սահմանման, հաշվարկման ու վճար­ման, հարկային պարտավորությունների հաշվառման, հարկերի ու վճարների վերա­դարձման, հարկային արտոնությունների սահմանման, հարկ վճարողների և հար­կա­յին ու լիազոր մարմինների լիազորությունների ու պարտականությունների ամրագր­ման, հարկային հսկողության իրականացման հետ կապված հարաբերությունների ամբող­ջությունը)՝ օրենսգրքի դրույթները խախտելու համար պատասխանատվության միջոցները այլ իրավական ակտով սահմանելը համարում ենք սկզբունքորեն անըն­դու­նելի: Բացի այդ, նախագծով առաջարկվող մոտեցումը ընդունելի չէ նաև իրավական ակտի կիրառման հարմարավետության տեսանկյունից: Ընդ որում, հարկային օրենս­գիրք կիրառող պետությունները նույնպես հիմնականում կիրառում են այդ սկզբունքը` դրա­նով իսկ ավելի համապարփակ դարձնելով իրավական ակտի կիրառությունը: | Ընդունվել է: | Ներկայացված գրության, ինչպես նաև աշխատանքային քննարկումների արդյունաներով Նախագծից հանվել են հարկային ոլորտում վարչական իրավախախտումների հատուկ վարույթը, ինչպես նաև նախագծի հատուկ մասով նախատեսված հարկային ոլորտում վարչական իրավախախտումները: |
| **ՀՀ տնտեսական մրցակցության պաշտպանության պետական հանձնաժողով** | Առաջարկվել է վերանայել տնտեսական մրցակցության ոլորտում վարչական իրավախախտումների վերաբերյալ հատուկ վարույթը, ինչպես նաև որոշակի փոփոխություններ կատարել նախագծի հատուկ մասի` տնտեսական ոլորտի վարչական իրավախախտումները վերտառությամբ գլխում: | Ընդունվել է: | Աշխատանքային քննարկումների արդյունքներով նախագծում կատարվել են համապատասխան փոփոխություններ: Միաժամանակ, նախագիծը համապատասխանեցվել է ՀՀ Ազգային ժողովի կողմից 2018 թվականի մարտի 23-ի նիստում ընդունված <Տնտեսական մրցակցության պաշտպանության մասին> ՀՀ օրենքում և հարակից օրենքներում փոփոխություններ նախատեսող օրենսդրական փաթեթին: |
| **ՀՀ բնապահպանության նախարարության 2017 թվականի նոյեմբերի 29-ի թիվ 17/17.6/170711-17 գրություն** | 76-րդ հոդվածի 15-րդ մասը Շարադրել հետևյալ խմբագրությամբ. «15. Սույն oրենuգրքի 398-400-րդ հոդվածներով սահմանված վարչական իրավախախտումների վերաբերյալ վարույթ է հարուցում և իրականացնում Հայաuտանի Հանրապետության Էներգետիկ ենթակառուցվածքների և բնական պաշարների նախարարությունը» | Ընդունվել է: | Կատարվել է համապատասխան փոփոխություն: |
|  | Շարադրել հետևյալ խմբագրությամբ. «Սույն oրենuգրքի 192-197-րդ հոդվածներով, 207-րդ հոդվածի 1-ին մասով, 208-րդ հոդվածի 1-ին մասով, 209-224-րդ հոդվածներով, 225-րդ հոդվածով (ջրային ռեսուրսների մասով), 227-228-րդ հոդվածներով (ջրային ռեսուրսների մասով), 230-233-րդ հոդվածներով, 234-րդ հոդվածով (ջրային ռեսուրսների մասով), 236-250-րդ հոդվածներով, 251-252-րդ հոդվածներով (բացառությամբ աղմուկի նորմատիվների), 253-269-րդ հոդվածներով, 270-րդ հոդվածի 1-ին մասով, 271-րդ հոդվածի 2-րդ մասով, 272-րդ հոդվածի 2-րդ մասով, 273-288-րդ հոդվածներով, 312-րդ հոդվածի 1-ին մասով սահմանված վարչական իրավախախտումների վերաբերյալ վարույթ է հարուցում և իրականացնում շրջակա միջավայրի պահպանության, բնական ռեսուրսների օգտագործման, վերարտադրության և ընդերքօգտագործման բնագավառներում պատասխանատվության միջոցներ կիրառող տեսչական մարմինը» | Ընդունվել է: | Կատարվել է համապատասխան փոփոխություն: |
|  | 192-րդ հոդված 1-ին մասի 1. «փորձաքննական» բառը փոխարինել «փորձաքննության» բառով:2. «հարյուր հիսուն հազար դրամից երկու հարյուր հազար» բառերը փոխարինել «չորս հարյուր հազար դրամից հինգ հարյուր հազար» բառերով:1. «Շրջակա միջավայրի վրա ազդեցության գնահատման և փորձաքննության մասին» ՀՀ օրենքի պահանջներին համապատասխանելու նպատակով:2. Հաշվի առնելով որ նախագծի 37-րդ հոդվածի համաձայն վարչական պատասխանատվության միջոցը պետք է ուղղված լինի անձի մոտ իրավահպատակ վարքագիծ ձևավորելուն և նոր վարչական իրավախախտումների կատարումը կանխելուն, ուստի և պետք է լինի իրավախախտման բնույթին համաչափ, ինչպես նաև իրավախախտում թույլ տված անձի համար զգալի, հետևաբար, նկատի ունենալով որ տվյալ իրավախախտումն իրականացնելու հնարավորություն ունեցող պաշտոնատար անձանց աշխատավարձն էականորեն գերազանցում է ներկայումս նախատեսված սանկցիայի չափն ինչը չի ապահովի պատասխանատվության միջոցի նպատակին հասնելը: | Չի ընդունվել: | 1. «Շրջակա միջավայրի վրա ազդեցության գնահատման և փորձաքննության մասին» ՀՀ օրենքում կիրառվում է «փորձաքննական եզրակացություն» ձևակերպումը:2. Նախագծի հիմքում դրվել է համաչափության սահմանադրական սկզբունքը: Հարկ է նկատի ունենալ, որ գործող ՎԻՎՕ-ի 94.1-րդ հոդվածի համեմատ նախագծով սանկցիաները խստացվել են:  |
|  | 193-րդ հոդվածը Լրացնել հետևյալ բովանդակությամբ 4-րդ և 5-րդ մասերով.«4. Սույն հոդվածի 1-3-րդ մասերով նախատեսված իրավախախտման համար որպես լրացուցիչ վարչական տույժ կարող է կիրառվել որոշակի գործունեությամբ զբաղվելու իրավունքից զրկումը՝ մինչև իրավախախտման վերացումը:5. Սույն հոդվածի 4-րդ մասով նախատեսված վարչական տույժը կիրառելուց հետո սույն հոդվածի 1-3-րդ մասերով նախատեսված իրավախախտումը չդադարեցնելը՝ առաջացնում է տուգանք՝ ֆիզիկական անձի նկատմամբ՝ չորս հարյուր հազար դրամից հինգ հարյուր հազար դրամի չափով, իրավաբանական անձի նկատմամբ` յոթ հարյուր հազար դրամից ինը հարյուր հազար դրամի չափով:»Պատասխանատվության միջոցի ամբողջական լինելու նպատակով անհրաժեշտ է նախատեսել հնարավորություն արգելելու զբաղվել փորձաքննություն չանցած գործունեությամբ, քանի որ չարգելվելու դեպքում նախատեսված գործունեությունը կարող է էական վնաս պատճառել շրջակա միջավայրին: Բացի այդ հավանականություն կա, որ նախատեսված գործունեությունը առհասարակ չի ստանա փորձաքննության դրական եզրակացություն, որի դեպքում այն առհասարակ չի կարող իրականացվել:5-րդ մասով առաջարկվող խստացված սանկցիան պայմանավորված է որոշակի գործունեության իրականացման արգելքի ապահովումը իրատեսական դարձնելու նպատակով: | Ընդունվել է մասնակի: | 4-րդ մասով առաջարկվող կարգավորման վերաբերյալ հարկ է նշել, որ նախագծով առաջարկվող տուգանքի կիրառումը չի ենթադրում իրավախախտումը շարունակելու հնարավորություն, այլ հակառակը: Ընդ որում, ըստ առաջարկվող 5-րդ մասի` իրավախախտման կրկնակիության համար առավել բարձր տուգանքները որոշակի գործունեությամբ զբաղվելու իրավունքից զրկում վարչական տույժը կիրառելուց հետո, ևս խոսում է այն մասին, որ <պատասխանատվության միջոցի ամբողջականությունը> կախված չէ հիմնական և լրացուցիչ տույժի տեսակների համակցումից:Միաժամանակ, նախագծում կատարվել է փոփոխություն` արարքի կրկնակիության համար նախատեսելով առավել խիստ պատիժ: |
|  | 194-րդ հոդված 1-ին մասը 1. «օրենսդրությամբ» բառը փոխարինել «փորձաքննության եզրակացությամբ» բառերով:2. լրացնել հետևյալ բովանդակությամբ 2-րդ մասով՝«2. Սույն հոդվածի 1-ին մասով նախատեսված իրավախախտման համար պատասխանատվության ենթարկվելու վերաբերյալ որոշումն անբողոքարկելի դառնալուց հետո մեկ տարվա ընթացքում նույն խախտումը թույլ տալը՝ առաջացնում է տուգանք՝ ֆիզիկական անձի նկատմամբ՝ չորս հարյուր հազար դրամի չափով, իրավաբանական անձի նկատմամբ` հինգ հարյուր հազար դրամի չափով՝ որոշակի գործունեությամբ զբաղվելու իրավունքից զրկմամբ՝ մինչև իրավախախտման վերացումը»:1. Շրջակա միջավայրի վրա ազդեցության գնահատման և փորձաքննության գործընթացում դիտարկվող շրջակա միջավայրի օբյեկտների նկարագրերը և դրանց բնութագրերը տրվում են հենց փորձաքննության եզրակացությամբ և անձանց կողմից պետք է պահպանցվեն հենց այդ պահանջները2. Միևնույն իրավախախտումն երկրորդ անգամ կրկնելու դեպքում ակնհայտ կլինի, որ առաջին անգամ կիրառված պատասխանատվության միջոցը իր բուն նպատակին չի ծառայել, ինչի պարագայում իրավախախտում կատարած անձի մոտ իրավահպատակ վարքագիծ ձևավորելու նպատակով անհրաժեշտություն կառաջանա կիրառելու ավելի խիստ պատժամիջոց: | Ընդունվել է մասնակի: | 1. կատարվել է համապատասխան փոփոխություն:2. Հարաբերական որոշակի սանկցիաների պարագայում վարչական մարմինը տույժ նշանակելիս հաշվի է առնում նաև իրավախախտման կրկնակիությունը` նույն հոդվածով սահմանված արարքը կրկին կատարելու դեպքը դիտելով որպես նոր կատարված իրավախախտում և նշանակելով սահմանված տուգանքի առավելագույն չափը: |
|  | 196-րդ հոդվածը Լրացնել հետևյալ բովանդակությամբ 4-րդ մասով՝4. «Գործունեություն չիրականացնելու, ինչպես նաև վճարի օբյեկտ հանդիսացող գույք չունենալու մասին հայտարարությունը լիազոր մարմին չներկայացնելը՝առաջացնում է տուգանք՝ երեսուն հազար դրամի չափով»:«Բնապահպանական և բնօգտագործման վճարների մասին» ՀՀ օրենքի 18-րդ հոդվացի 6-րդ մասի 2-րդ պարբերությամբ սահմանված պարտավորության կատարումն ապահովելու նպատակով: | Չի ընդունվել: | «Բնապահպանական և բնօգտագործման վճարների մասին» ՀՀ օրենքը ուժը կորցրել է ՀՀ հարկային օրենսգրքի ընդունմամբ: |
|  | 207-րդ հոդվածի 1-ին մասում «հարյուր ութսուն հազար դրամի չափով» բառերից հետո լրացնել «, պաշտոնատար անձի նկատմամբ՝ երկու հարյուր հազար դրամի չափով»:Հաշվի առնելով, որ հոդվածով նշված դիսպոզիցիայի առարկայի պահպանությունը հանդիսանում է տարածքային կառավարման և տեղական ինքնակառավարման մարմինների պաշտոնեական պարտականությունը, ինչպես նաև պետական և համայնքապատկան հողամասերում նրանք հանդես են գալիս որպես սեփականատիրոջ անունից հանդես եկող պաշտոնատար անձ, ուստի առանձնահատուկ սանկցիա պետք է նախատեսել վարչական իրավախախտումը պաշտոնատար անձի կողմից կատարելու դեպքում: | Չի ընդունվել: | Կհակասի հոդվածի դիսպոզիցիային: |
|  | 208-րդ հոդվածի 1-ին մասում «Հողամասը օգտագործողի կողմից» բառերը հանել:Հողի բերրի շերտի ոչ իրավաչափ օգտագործումը կարող է իրականացվել նաև հողամասն օգտագործող չհանդիսացող անձի կողմից, ինչի հետևանքով նախագծով ներկայացված դիսպոզիցիան չի տարածվի այլ անձանց վրա, մինչդեռ այլ անձանց կողմից հողի բերրի շերտի ոչ իրավաչափ օգտագործման համար պատասխանատվություն նախատեսող այլ նորմ սույն նախագծով սահմանված չէ: | Չի ընդունվել: | Նախագծի կարգավորումները բխում են ՀՀ կառավարության 2011 թվականի սեպտեմբերի 8-ի թիվ 1396-Ն որոշումից: |
|  | 219-րդ հոդվածը լրացնել հետևյալ բովանդակությամբ 10-րդ մասով «10. Ընդերքն ապօրինի (առանց օրենքով սահմանված կարգով տրամադրված իրավահավաստող փաստաթղթերի) օգտագործելըառաջացնում է տուգանք՝ ֆիզիկական անձի նկատմամբ՝ հինգ հարյուր հազար դրամից յոթ հարյուր հազար դրամի չափով, իրավաբանական անձի նկատմամբ` ութ հարյուր հազար դրամից ինը հարյուր հիսուն հազար դրամի չափով՝ վարչական իրավախախտման գործիք կամ անմիջական օբյեկտ հանդիսացող առարկայի կամ գույքի բռնագրավմամբ կամ առանց դրա::»:Ընդերքի ապօրինի շահագործման համար (ներառյալ՝ հանքավայր չհանդիսացող հողամասերում) պատասխանատվության միջոց սահմանված չէ, ինչով չի ապահովվում օրինական ընդերքօգտագործման իրականացումը և վտանգ է առաջանում պետության բացառիկ սեփականությունն հանդիսացող ընդերքը ոչ իրավաչափ եղանակով օօգտագործելու համար: Հաշվի առնելով, որ պետական տուրքի գործող դրույքաչափերով ընդերքօգտագործման թույլտվությունների համար վճարվող տարեկան պետական տուրքը տատանվում է հինգ հարույ հազարից տաս միլիոն դրամի սահմաններում, ուստի ողջամիտ է այդ պետական տուրքի վճարումից խուսափան անձի մոտ իրավահպատակ վարքագիծ ձևավորելու նպատակով նրան ենթարկել առաջարկվող չափով տուգանքի: | Չի ընդունվել: | Նախատեսված է ՀՀ հարկային օրենսգրքի 408-րդ հոդվածում: |
|  | 223-րդ հոդվածի 2-րդ մասում «լիցենզիայի» բառից հետո լրացնել «(թույլտվության)» բառը:Նորմը կիրառելի է նաև հանքային ջրի ապօրինի արդյունահանման դեպքում, սակայն, հանքային ջրի արդյունահանման դեպքում անձին տրամադրվում է թույլտվություն: | Ընդունվել է: | Կատարվել է համապատասխան փոփոխություն: |
|  | 228-րդ հոդված Լրացնել հետևյալ բովանդակությամբ 2-րդ մասով «2. Հանքային ջրերի հանքավայրերում արդյունահանումը իրականացնելիս սանիտարական պահպանման գոտի չնախատեսելը կամ սահմանված պահանջներին ոչ համապատասխան նախատեսելը  առաջացնում է տուգանք՝ իրավաբանական անձանց նկատմամբ յոթանասուն հազար դրամի չափով, պաշտոնատար անձի նկատմամբ հարյուր հազար դրամի չափով:»«Ընդերքի մասին օրենսգիրք» ՀՀ օրենքի 67-րդ հոդվածով սահմանված պահանջներն ապահովելու նպատակով: | Չի ընդունվել: | Նախատեսված է նախագծի 232-րդ հոդվածում: |
|  | 239-րդ հոդվածը լրացնել հետևյալ բովանդակությամբ 2-րդ մասով «2.Ընդերքօգտագործման թափոնների կառավարման կամ վերամշակման իրականացումը սահմանված կարգի խախտմամբ՝ առաջացնում է տուգանք՝ իրավաբանական անձանց նկատմամբ հարյուր յոթանասուն հազար դրամից երեք հարյուր հազար դրամի չափով:»«Ընդերքի մասին օրենսգիրք» ՀՀ օրենքի 5.1-ին գլխով սահմանված պահանջներն ապահովելու նպատակով: | Չի ընդունվել: | Նախատեսված է նախագծի 219-րդ հոդվածի 8-րդ մասում: |
|  | 250-րդ հոդվածի 1-ին մասում «գաջի» բառից հետո լրացնել «այլ» բառը:Ավազը, ցեմենտը և գաջը նույնպես հանդիսանում են սորուն նյութեր, ուստի դրանց տարանջատումը պետք է լինի այնպիսին, որ սորուն նյութերի կազմում դրանք չբացառվեն: | Ընդունվել է: | Կատարվել է համապատասխան փոփոխություն: |
|  | 250-րդ հոդվածի 2-րդ մասում «տուգանքի» բառից հետո լրացնել «առավելագույն» բառը:Հաշվի առնելով, որ նախագծի 250-րդ հոդվածի 1-ին մասով սահմանված տուգանքը ստատիկ թիվ չէ, այլ սահմանված է միջակայքով, ուստի այդ միջակայքում կրկնապատիկը որոշելը տարընթերցման տեղիք է տալիս և ավելացնում կոռուպցիոն ռիսկերը: | Ընդունվել է: | Կատարվել է համապատասխան փոփոխություն: |
|  | 256-րդ հոդվածում «տերևաթափից» բառը փոխարինել «բնական պայմաններում» բառերով:Բնական պայմաններում թափոնները կարող են առաջանալ ոչ միայն տերևաթափից, այլ նաև ուրիշ բնական երևույթների հետևանքով, օրինակ՝ քամուց, չորացած բուսականությունը և այլն: | Չի ընդունվել: | Նորմը չի համապատասխանի իրավական որոշակիության սկզբունքին: |
|  | 259-րդ հոդված «երկու հարյուր հազար» բառերից հետո լրացնել «դրամից» բառով:Առկա է վրիպակ: | Ընդունվել է ի գիտություն: | Վրիպակը շտկվել է: |
|  | 260-րդ հոդվածում «Անտառային հողերում, ինչպես նաև անտառային հող չհամարվող տարածքներում» բառերը փոխարինել «Անտառային հողերում կամ պետական և համայնքային սեփականություն հանդիսացող այլ տարածքներում» բառերով:Բնապահպանական իրավախախտումների հետևանքով բուսական աշխարհին վնաս պատճառել հնարավոր է բացառապես պետական և համայնքային տարածքներում (ներառյալ անտառային հողերում): | Ընդունվել է: | Կատարվել է համապատասխան փոփոխություն: |
|  | 261-րդ հոդված «Ապօրինի ձեռքբերված փայտանյութը կամ դրանից արտադրված արտադրանքը (գերանը, չորսունը, տախտակը վառելափայտը, չմշակված մանրատախտակը, թափուկը, փայտածուխը) ձեռքբերելը, պահելը, տեղափոխելը, օտարելը կամ փոխանակելը» բառերը փոխարինել «Փայտանյութը կամ դրանից ստացված արտադրանքը (այդ թվում՝ գերանը, չորսուն, տախտակը, վառելափայտը, չմշակված մանրատախտակը, թափուկը, փայտածուխը և այլն) ակնհայտ ոչ իրավաչափ եղանակով (այդ թվում՝ առանց ողեկցող փաստաթղթերի) ձեռքբերելը, պահելը, տեղափոխելը, օգտագործելը, օտարելը կամ փոխանակելը» բառերով:Իրավախախտման էությունը և փայտանյութից ստացված արտադրանքի բնութագիրը առավել համալիր ներկայացնելու նպատակով: | Չի ընդունվել: | Նախագծային դրույթը հստակ է: |
|  | 262-րդ հոդվածի 1-ին մաս «(կոճղի, կեղևի, չորացած ճյուղերի, շիվերի, խեժի)» բառերը փոխարինել «(այդ թվում՝ կոճղերի, կեղևի, չորացած ճյուղերի, շիվերի, խեժի և այլն)» բառերով:Մթերվող երկրորդական անտառանյութը առավել համալիր ներկայացնելու նպատակով: | Ընդունվել է: | Կատարվել է համապատասխան փոփոխություն: |
|  | 262-րդ հոդվածի 2-րդ մաս «(վայրի պտուղների, հատապտուղների, ընկույզների, սնկերի, ուտելի բույսերի կամ դեղաբույսերի, տեխնիկական հումքի)» բառերը փոխարինել «(այդ թվում՝ վայրի պտուղների, հատապտուղների, ընկույզների, սնկերի, ուտելի բույսերի կամ դեղաբույսերի, տեխնիկական հումքի և այլն)» բառերով:Ոչ բնափայտային անտառանյութը առավել համալիր ներկայացնելու նպատակով: | Ընդունվել է: | Կատարվել է համապատասխան փոփոխություն: |
|  | 265-րդ հոդվածը շարադրել հետևյալ նոր խմբագրությամբ՝«**Հոդված 265. Հողերի բերրի շերտը վնասելը կամ ոչնչացնելը**1. Հողերի (բացառությամբ՝ անտառային) բերրի շերտը վնասելը կամ ոչնչացնելը՝ առաջացնում է տուգանք՝ ութսուն հազար դրամից հարյուր հազար դրամի չափով.2. Անտառային հողերի բերրի շերտը վնասելը կամ ոչնչացնելը՝ առաջացնում է տուգանք՝ երկու հարյուր հազար դրամից երեք հարյուր հազար դրամի չափով:»Անհրաժեշտ է սահմանել առհասարակ բոլոր տեսակի հողերի բերրի շերտի վնասման կամ ոչնչացման համար պատասխանատվություն նախատեսող նորմ՝ տալով անտառային հողերի բերրի շերտի առանձնահատկությունը որպես առավել կարևոր պահպանության օբյեկտի: | Չի ընդունվել: | Նախատեսված է նախագծի 208-րդ հոդվածով: |
|  | 268-րդ հոդվածի 1-ին մասից հանել «ոչնչացնելը կամ» բառերը և լրացնել հետևյալ բովանդակությամբ 2-րդ մասով՝ «Պետական անտառային հողերում ճահճակալած տարածքների կամ դրենաժային չորացման առուների համակարգերը կամ ճանապարհները ոչնչացնելը՝ առաջացնում է տուգանք՝ երեք հարյուր հազար դրամից չորս հարյուր հիսուն հազար դրամի չափով:»Ճահճակալած տարածքների կամ դրենաժային չորացման առուների համակարգերի կամ ճանապարհների ոչնչացումը և վնասումը ունեն տարբեր հասարակական վտանգավորության աստիճաններ և առաջացնում են էականորեն տարբերվող հետևանքներ: | Չի ընդունվել: | Նախագծում սանկցիաները նախատեսվել են համաչափության սահմանադրական սկզբունքին համահունչ: Միաժամանակ, գործող ՎԻՎՕ-ի 76-րդ հոդվածի համեմատ սանցիան խստացվել է: |
|  | 277-րդ հոդված Լրացնել հետևյալ բովանդակությամբ 3-րդ, 4-րդ, 5-րդ և 6-րդ մասերով՝«3. Բուսկան աշխարհի օբյեկտներն օրենքով սահմանված կարգի խախտմամբ (առանց իրավահավաստող փաստաթղթերի) օգտագործելը, եթե դա չի առաջացրել նվազագույն աշխատավարձի երկուհարյուրապատիկը գերազանցող վնաս՝առաջացնում է տուգանք՝ ֆիզիկական անձանց նկատմամբ հարյուր հիսուն հազար դրամից երեք հարյուր հազար դրամի չափով, իրավաբանական անձանց նկատմամբ երկու հարյուր հիսուն հազար դրամից հինգ հարյուր հազար դրամի չափով, պաշտոնատար անձանց նկատմամբ՝ վեց հարյուր հազար դրամի չափով:4. Բուսական աշխարհի օբյեկտներն օրենքով սահմանված կարգի խախտմամբ (առանց իրավահավաստող փաստաթղթերի) օգտագործելն անգործությամբ չկանխելը, եթե արարքը չի պաունակում Հայաստանի Հանրապետության քրեական օրենսգրքի հատուկ մասով նախատեսված հանցագործության տարրեր՝առաջացնում է տուգանք՝ պաշտոնատար անձանց նկատմամբ՝ ութ հարյուր հազար դրամի չափով»:5. Սույն հոդվածի 3-րդ և 4-րդ մասերով նախատեսված արարքը բնության հատուկ պահպանվող տարածքներում կատարելը՝առաջացնում է տուգանք՝ մեկ միլիոն դրամի չափով:6. Օրենքով սահմանված կարգի խախտմամբ ձեռքբերված բուսական աշխարհի օբյեկտներն առանց ձեռքբերումը հավաստող փաստաթղթերի ձեռքբերելը, մթերելը, փոխադրելը կամ օտարելը՝առաջացնում է տուգանք՝ ֆիզիկական անձի նկատմամբ՝ հարյուր հազար դրամից երկու հարյուր հազար դրամի չափով, իրավաբանական անձի նկատմամբ՝ երկու հարյուր հազար դրամից չորս հարյուր հազար դրամի չափով:Անհրաժեշտ է պատասխանատվության միջոց սահմանել բուսական աշխարհի օբյեկտներն ապօրինի՝ առանց լիազոր մարմնի կողմից տրված թույլտվության, կամ պայմանագրի կամ այլ իրավահավաստող փաստաթղթի օգտվելու համար, ինչպես նաև այդ գործողությունները պաշտոնատար անձանց կողմից անգործությամբ թույլ տալու համար՝ հոտուկ ուշադրություն արժանացնելով բնության հատուկ պահպանվող տարածքներում նման գործողությունների կատարմանը, որ պարագայում բնությանը և պտությանը պատճառվում է առավելագույն վնաս: Սահմանվող սանկցիաների դրույքաչափերը պայմանավորված են իրավախախտում թույլ տվող անձանց ոչ իրավաչափ գործողություն կատարելուց ձեռնպահ մնալուն դրդելու անհրաժեշտությամբ, քանզի սանկցիայի փոքր դրույքաչափի պայմաններում իրավախախտում նախատեսող անձը կնախընտրի տուգանվել այլ ոչ թե սահմանված կարգով իրավունք ձեռք բերել:Բացի այդ ոչ իրավաչափ եղանակով ձեռքբերված բոիսական աշխարհի օբյեկտները առանց ձեռքբերմումը հավաստող փաստաթղթի այլ անձի տիրապետմանը անցնելու համար ույնպես անհրաժեշտ է սահմանել պատասխանատվության միջոց, որ պարագայում ձեռքբերման փաստաթուղթ ներկայացրած անձը կազատվի պատասխանատվությունից, իսկ պատասխանատվության կենթարկվի ոչ իրավաչափ եղանակով ռեսուրսը ստացած անձը: | Չի ընդունվել: | Առանց համապատասխան լիցենզիայի կամ թույլտվության որոշակի գործունեությամբ զբաղվելը որպես ապօրինի գործունեություն արդեն իսկ նախատեսված է ՀՀ հարկային օրենսգրքով: |
|  |  |  |  |